stanford-oval/wikipedia huggingface dataset:
אריקסון (חברה)
מוצרים ושירותים > יחידה עסקית שירותים גלובליים > שינויים ברשתות

שירותי שינויים ברשתות של החברה כוללים יכולות פנים חברתיות רבות, קבלני עבודה חיצוניים, ומשאבים מרכזיים לביצוע המשימה של שינוי ברשתות חיות.
השירות מציע פתרונות לרשתות גישה, ליבה ותמסורת, וכן גם תכנון פתרונות ללא תלות יצרן.
השירותים המותאמים אישית של החברה הם:
עבודות אזרחיות
הגירת נתונים
אינטגרציה
תכנון אינטגרציה
אימות רב-יצרני
רכש אתרים
הכנת פריסת תוכנה
ראו גם

סוני-אריקסון
לקריאה נוספת

John Meurling & Richard Jeans (1994) A switch in time: AXE – creating a foundation for the information age. London: Communications Week International. ISBN 0-9524031-1-0.
John Meurling & Richard Jeans (1997). The ugly duckling. Stockholm: Ericsson Mobile Communications. ISBN 91-630-5452-3.
John Meurling & Richard Jeans (2000). The Ericsson Chronicle: 125 years in telecommunications. Stockholm: Informationsförlaget. ISBN 91-7736-464-3.
The Mobile Phone Book: The Invention of the Mobile Telephone Industry. ISBN 0-9524031-0-2
Mobile media and applications - from concept to cash: successful service creation and launch. ISBN 0-470-01747-3
הערות שוליים

1 2  "Annual Results 2008" (PDF). Ericsson. אורכב מ-המקור (PDF) ב-2009-03-20. נבדק ב-2009-03-10.
↑  "Ericsson - press release". Cision Wire. אורכב מ-המקור ב-2009-07-14. נבדק ב-2001-10-01.
↑  Ericsson to divest its enterprise PBX solutions to Aastra Technologies - Press Release
↑  Microsoft Word - WSI_DraftD9.v0.8.doc
↑  Ericsson wins $1.7 deals with chinese operators, Wall Street Journal, July 8 2009
↑  Ericsson press release
| --- | --- |
בקרת זהויות :  NLI: 987007373648005171  ISNI: 0000 0001 2181 0895  LCCN: n50068814  NKC: osa2011618174  SUDOC: 028606957  VIAF: 148574880   WorldCat (עם VIAF): 148574880 
טלפון מוקדם, במארז עשוי עץ, של חברת אריקסון מנוטינגהאם שבאנגליה

מבני ההנהלה לשעבר של אריקסון בטלפונפלאן שבשוודיה
מכשיר R310s
בית הכנסת בקושיצה

| --- | --- |

 מידע כללי
 סוג:  בית כנסת
 מיקום:  קושיצה
 מדינה:  סלובקיה
 הקמה ובנייה
 תקופת הבנייה:  ?–1927
 תאריך פתיחה רשמי:  1927 
 קואורדינטות:  48°43′13″N 21°15′43″E﻿ / ﻿48.72027778°N 21.26194444°E﻿ / 48.72027778; 21.26194444
 www.kehilakosice.sk
 he
 
בית הכנסת האורתודוקסי החדש נבנה בשנים 1926 – 1927 ברחוב פושקינובה ליד המרכז ההיסטורי של קושיצה, סלובקיה. בית הכנסת נבנה לאחר שבית הכנסת האורתודוקסי הוותיק יותר ברחוב זבונארסקה, שנבנה בשנת 1899 בהתאם לתכנונו של יאנוס בלוך לא הספיק לצורכי הקהילה הגדולה והיה צורך במבנה נוסף
הבניין

בית הכנסת תוכנן על ידי אדריכל מבודפשט. החזית משתמשת גם במוטיבים מסורתיים נאו-קלאסיים וגם מקומיים; והדוגמה לכך היא קומת עליית הגג בסגנון שנמצא לעיתים קרובות בבנייני רנסאנס במזרח סלובקיה. הפנים, הבנוי ברובו בבטון, נבנה באדריכלות מודרנית עם אולם מרכזי בעל כיפה ועזרת נשים עם מחיצת מתכת. הבימה המרכזית פונה אל ארון הקודש עשוי שיש אדום. בית הספר הצמוד לבית הכנסת נבנה ותוכנן להיות מקווה אך לא נבנה.
לוח זיכרון לשואה

במהלך מלחמת העולם השנייה ביצעו הנאצים ועוזריהם טרנספרים של יהודים מקושיצה למחנות השמדה נאצים. לזכר תקופה זו הוצב ב-1992 בחזית בית הכנסת לוח זיכרון לשואה עשוי מארד, ועליו כתוב כי יותר מ 12,000 יהודים מקושיצה הועברו למחנות ריכוז בשנת 1944. הלוח איננו מציין את העובדה שבנוסף לכך רוכזו באותו הזמן גם למעלה מ - 2,000 יהודים מסביבת קושיצה ונשלחו גם למחנות הריכוז. רק 400 יהודים מהעיר שרדו את השואה.
גלריה

בית כנסת בקושיצה
לוח הזיכרון לשואה
בית כנסת אורתודוקסי בקושיצה (פירוט)
ראו גם

היסטוריה של היהודים בסלובקיה
הערות שוליים

↑  Borsky (207), 122
↑  Borsky (207), 123
ברונו גספר

ברונו מיגל בויאלוו גספר (בפורטוגזית: Bruno Miguel Boialvo Gaspar; נולד ב-21 באפריל 1993) הוא כדורגלן אנגולי-פורטוגלי המשחק בעמדת המגן הימני בויטוריה גימראייש.
קריירת מועדונים

גספר התחיל את הקריירה שלו בקבוצת הילדים של קנייבאס ובגיל 12 הצטרף לקבוצת הנערים של בנפיקה ליסבון. ב-6 בינואר 2013 גספר ערך את הופעת הבכורה שלו בקבוצת המילואים בתיקו 1-1 נגד סנטה קלרה. ב-15 בפברואר 2014, גספר הבקיע את שער הבכורה שלו בקבוצה בניצחון 0-2 נגד בראגה ב'.
ב-2 בספטמבר 2014 גספר הושאל לויטוריה דה גימארייש על מנת לצבור דקות משחק. ב-14 בספטמבר, גספר ערך את הופעת הבכורה שלו בקבוצה בתיקו 1-1 נגד פורטו, בו גם קיבל כרטיס אדום. בסיום העונה, גספר חתם על חוזה ל-4 שנים בקבוצה.
ב-19 ביוני 2017 גספר חתם בפיורנטינה מהסרייה א'. ב-27 באוגוסט, גספר ערך את הופעת הבכורה שלו בקבוצה בהפסד 2-1 נגד סמפדוריה.
ביוני 2018 גספר חזר לפורטוגל וחתם בספורטינג ליסבון לחמש שנים. ב-31 באוגוסט 2019 הושאל גספר לאולימפיאקוס לעונה אחת.
ב-9 במרץ 2021, גספר הושאל לוונקובר וייטקאפס מה-MLS.
ב-31 בינואר 2022 חזר גספר לויטוריה גימראייש.
קריירה בינלאומית

בצעירותו, גספר שיחק בנבחרות הצעירות של פורטוגל.
ב-20 במאי 2019, גספר זומן לסגל נבחרת אנגולה לקראת גביע אפריקה לאומות 2019. ב-8 ביוני, גספר ערך את הופעת הבכורה שלו בנבחרת בניצחון 0-2 נגד גינאה ביסאו.
תארים

הגביע הפורטוגלי: 2018/2019
גביע הליגה הפורטוגלי: 2018/2019
בית הכנסת האשכנזי בווארנה

ערך זה עוסק בבית הכנסת "הקטן" האשכנזי בווארנה. אם התכוונתם לבית הכנסת הספרדי "קהל גדול" בווארנה, ראו .
| --- | --- |

חזית המבנה בו שכן בית הכנסת האשכנזי בווארנה
 מידע כללי
 סוג:  בית כנסת
 כתובת:  רחוב טיצ'ה 5, השכונה היוונית (Ulitsa "Ticha" 5)
 מיקום:  וארנה
 מדינה:  בולגריה
 נוסח תפילה:  נוסח אשכנז
 הקמה ובנייה
 תקופת הבנייה:  1908–1910 (כשנתיים)
 תאריך פתיחה רשמי:  1910 
 תאריך פירוק:  2007
 סגנון אדריכלי:  אר נובו
 מידות
 קומות:  3
 קואורדינטות:  43°12′05″N 27°55′09″E﻿ / ﻿43.20139°N 27.91917°E﻿ / 43.20139; 27.91917
  (למפת בולגריה מוגדלת) סופיה פלובדיב בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור בית הכנסת האשכנזי בווארנה(למפת בולגריה רגילה) סופיה פלובדיב בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור בית הכנסת האשכנזי בווארנה
 
בית הכנסת האשכנזי "קהל קטן" בווארנה היה בית כנסת אשר פעל בעיר וארנה בבולגריה מ-1910 ועד 1950.
היסטוריה

עדויות לקהילה יהודית מאורגנת בווארנה קיימות מראשית המאה ה-19. ב-1900 נכללה הקהילה ברשימת 34 הקהילות המאורגנות בנסיכות הבולגרית ומנתה 1,300 נפשות, כ-15 אחוזים מהם אשכנזים. בווארנה הייתה פעילות ציונית ענפה לצד פעילות קומוניסטית. הקהילה האשכנזית לא פעלה באופן עצמאי אלא במסגרת הקהילה הכללית. בתקופת בין המלחמות נמנו 8 נשים מבין 19 ראשי הקהילה, והייתה זו מבין הקהילות הבודדות בבולגריה אשר בהנהגתן כיהנו גם נשים.
ב-17 ביוני 1943, במהלך מלחמת העולם השנייה, גורשו יהודי וארנה לכפרים ועיירות מחוץ לעיר, ומנהיגי הקהילה נכלאו במחנה הריכוז סומוביט. לאחר המלחמה נמנו בעיר 2,200 יהודים, רובם עלו למדינת ישראל לאחר הקמתה. ב-28 במאי 1949, בשלהי גל העלייה, ערכה הקונסיסטוריה היהודית של בולגריה מפקד, ובווארנה נמנו 331 יהודים. בראשית המאה ה-21 חיו בווארנה כ-250 יהודים.
המבנה

בווארנה התגוררה קהילה יהודית אשר הפלח האשכנזי שבה מנה בשיאו כ-400 נפשות. רובם יוצאי רוסיה ומקצתם יוצאי גרמניה. בניית בית הכנסת החלה ב-1908 והסתיימה ב-1910. בית הכנסת נבנה בסגנון אר נובו והיה בן שלוש קומות. הוא מוקם בתוך השכונה היוונית בווארנה, וכונה על ידי הקהילה "קהל קטן". לאחר העלייה ההמונית לישראל פסקה הפעילות בבית הכנסת, והוא שימש לאורך שנים מועדון ספורט עירוני. ב-2007 נהרס המבנה ובמקומו הוקם מרכז מסחרי. חזית המבנה החדש הועתקה מבניין בית הכנסת שנהרס, וכוללת סמלי יודאיקה כגון מגן דוד, וכך גם הגדר המקיפה אותו, הכוללת את סמל מנורת שבעת הקנים.
הערות שוליים

↑  חיים קשלס, היהודים בבולגריה בימי השלטון העותומני, בתוך: אנציקלופדיה של גלויות-יהדות בולגריה, ירושלים, 1967, עמוד 52.
↑  אלברט רומנו, אישים, בתוך: אנציקלופדיה של גלויות-יהדות בולגריה, ירושלים, 1967, עמודים 638-637.
↑  חיים קשלס, המצב אחרי הגירוש, בתוך: אנציקלופדיה של גלויות-יהדות בולגריה, ירושלים, 1967, עמוד 876.
↑  חיים קשלס, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296.
↑  .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, pages 104-105.
↑  צבי קרן, הקהילה היהודית בווארנה, באתר "כולנו בולגרים".
ביוננומכניקה

ביוננומכניקה הוא ענף מדעי בין תחומי המשלב בין ענף הביומכניקה, החוקרת את התכונות המכניות של אורגניזמים חיים, לענף הננומכניקה החוקרת את התכונות הבסיסיות של חומרים בסקאלה הננומטרית. 
הביוננומכניקה המשתייכת גם לתחום הביופיזיקה חוקרת את יחסי הכוחות והלחצים המופעלים על המולקולות הביולוגיות ומתארת את תגובתן במרחב ובזמן. בנוסף, הביוננומכניקה מתארת את היחס בין המבנה לתפקוד של ננוחומרים.
הפוטנציאל היישומי של הביוננומכניקה הוא פתוח שיטות מתקדמות לגילוי מוקדם ודיאגנוזה של מצבי מחלה, הנדסת רקמות וכן השראה ביולוגית (ביומימיקרי) ליישומים בתחום ההנדסה.
סקירה היסטורית

תחום הביוננומכניקה שימש בתחילה בעיקר לחקר רקמות. לאור התפתחויות בתחום הננוחומרים ושיפור היכולת למדידת כוחות בסדרי גודל של פיקוניוטון (10-12 N), ניתן כיום לחקור ברמה הננומטרית גם את תכונותיהם המכניות של תאים בודדים ואף מולקולות בודדות כמו חלבונים, וכן לעקוב אחר תהליכים פיזיולוגיים ופתופיזיולוגיים. בשנים האחרונות ננוטכנולוגים ומהנדסים החלו ליישם את הכלים בהם משתמשים במחקר של חומרים והנדסה על תאים. ב-2005 נעשו בפעם הראשונה מדידות פיזיקליות של תאים סרטניים. התכונות הפיזיקליות הללו של תאים נלמדו בהמשך תוך שימוש במספר שיטות ננומכניות בהם משתמשים למחקר משטחי חומרים ברזולוציות גבוהות. כך לדוגמה מעכו תאים בין שתי זכוכיות מקבילות, מתחו אותם על ידי מלקחיים אופטיים ובדקו אותם על ידי מיקרוסקופ כוח אטומי.
רוב המערכות הביולוגיות מאורגנות בצורה היררכית בסקאלה הנעה מהאיבר עד לאבני הבניין. כך למשל העצם בנויה משבע רמות של ארגון הכוללות את תאי רקמת החיבור, סיבי הקולגן וסידן ופוספט המאורגנים בשכבות של ארגון ביולוגי. רמת הארגון הנמוכה ביותר כוללת הידרוקסיאפטיט (אפטיט), וסיב קולגן בודד שעוביים קטן מ-100nm. היכולת לחקור ולמדוד כוחות בסקאלה זו מאפשרת להבין את התכונות הבסיסיות של חומרים אלו. מחקר שנעשו לאחרונה גילו כי קיימת הטרוגניות בתכונות המכניות של סיבי הקולגן המסבירה את היכולת של העצם לפזר אנרגיה ובכך להישמר משברים.
הבנת התכונות הננומכניות של תאים חיים בודדים עשוי להוביל לזיהוי שינויים בתכונות אלו במצבים פתולוגיים. מאחר שידוע כיום כי ישנן מחלות ומצבים פתולוגיים הגורמים לשינוי בתכונות המכניות של התאים כגון אלסטיות, קשיחות, הדבקה – מדידת תכונות אלו יכולה בעתיד לאפשר גילוי מוקדם למצבים פתולוגיים. כך למשל, תאי דם אדומים שהודבקו במלריה הם קשיחים פי 10 בהשוואה לתאי דם אדומים תקינים. באופן דומה, בהשוואה לתאים נורמליים, תאים סרטניים הם 70% יותר רכים ואלסטיים. כעת ניתן לבצע גילוי מוקדם לתאים מזדקנים או תאים של חולי דלקת מפרקים ניוונית על ידי ניתוח השינויים ברקמה ברמה הננומטרית על ידי מיקרוסקופ כח אטומי (AFM).
חשיבותו של תחום זה לרפואה ולהנדסת רקמות טמונה ביכולת הפוטנציאלית לבצע דיאגנוסטיקה בצורה לא פולשנית, זולה ובתפוקה גבוהה, וביכולת המדידה וההבנה של יחסי הכוחות בין תאים ברקמה, או בין תא למולקולה. הבנת יחסי הכוחות בין תא לתא שכן או לסביבתו קריטית להנדסת רקמות עתידית, כיוון שהתאים יוצרים מטריצה חוץ תאית סביבם המספקת תמיכה מבנית לרקמה. ייתכן ומחקר בתחום זה יאפשר להבין את מכניזם ההתפתחות וההתחדשות של הרקמה ושל התמיינות התאים.
נוסף על הגישה המחקרית, התחום התפתח בעקבות הדמיות חישוביות ובעיקר הדמיית דינמיקה ברמה המולקולרית. למרות שכיום יכולת המחשוב מאפשרת לדמות רק מספר מצומצם יחסית של אטומים ומולקולות, הדמיות אלו סיפקו ידע רב בתחום זה.
שיטות > מיקרוסקופ כח אטומי

מיקרוסקופ כח אטומי (AFM) המשמש לדימות משמש אף לחקר פני שטח של חומרים בסקאלה הננומטרית, ניתן לסרוק בו דגמים מבודדים ודגמים בעלי מוליכות חשמלית. בניגוד למיקרוסקופ אלקטרונים, מיקרוסקופ הכח האטומי לא זקוק למצע מוליך, לריק או לריבוץ של שכבת הגנה לצורך פעולתו ואף מאפשר עבודה בסביבה נוזלית, דבר המאפשר לו למדוד דגמים חיים כמו תאים, פני שטח של חיידקים ועוד, כמו גם מדידת השינויים המכניים שהתאים עוברים בתגובה למניפולציות שונות וטיפולים בחומרים שונים.
שיטות > מיקרוסקופ כח אטומי > דלקת מפרקים ניוונית

דלקת מפרקים ניוונית ואיבוד סחוס קיימים בתפוצה רחבה בגיל ההזדקנות. השינויים הפתולוגיים המתרחשים בדלקת מפרקים ניוונית מתחילים ברמה המולקולרית ומתפשטים לרמות גבוהות יותר של ארכיטקטורת הסחוס במפרק, הגורם לנזק מבני ותפקודי מתקדם ובלתי הפיך. כיום, לא קיימים טיפולים היכולים לרפא או לעכב את פירוק הסחוס במחלה. אבחון וגילוי מוקדם של המחלה עשויים לאפשר מעקב אחר התקדמותה ופיתוח טיפול יעיל כנגדה ובכך טמונה החשיבות בפיתוח כלים המאפשרים גילוי מוקדם.
חוקרים הראו כי מיקרוסקופ כח אטומי הוא כלי יעיל שיכול לעקוב אחר שינויים מורפולוגיים הקשורים לתהליכים ביוכימיים תלויי גיל המתרחשים בירכיים של עכברים נורמליים בהשוואה לעכברים הסובלים מדלקת מפרקים ניוונית. באמצעות שימוש במיקרוסקופ כח אטומי החוקרים יכלו לסייע באבחון מוקדם של המחלה. מאחר שניתן לאבחן באופן ברור ברמה הננומטרית שינויים עקב הזדקנות ודלקת מפרקים ניוונית לפני היכולת לאבחן שינויים מורפולוגיים בשיטות האבחון הנפוצות היום, המיקרוסקופ כח אטומי נחשב ככלי פוטנציאלי שיכול לאפשר את האבחון המוקדם של פתולוגיות אלו ולאפשר טיפול יעיל הניתן מבעוד מועד.
שיטות > מיקרוסקופ כח אטומי > סרטן

באוניברסיטת קליפורניה בלוס אנג'לס (UCLA) חקרו לראשונה בצורה מכנית באמצעות שימוש במיקרוסקופ כח אטומי מאפיינים פיזיקליים של תאים סרטניים חיים שנלקחו ישירות מהחולה. החוקרים גילו כי תאי סרטן אגרסיביים יותר רכים ב-70% בהשוואה לתאים נורמליים. החוקרים הציעו כי מבחנים ננומכניים של תאים סרטניים יוכלו להיכלל בעתיד בדיאגנוזה וטיפול בסרטן.
נכון להיום הגילוי הקליני של סרטן מתפשט או של גרורות אצל חולה הוא בעייתי. לרוב, השימוש במיקרוסקופ אור רגיל הנמצא בשימוש בבתי חולים לבדיקות המטולוגיות של דגימות לא יבדיל בין תאים בריאים לתאים סרטניים, דבר המוביל לאי דיוקים באבחון המחלה ומניעת טיפול יעיל. הפוטנציאל העתידי של מדידת התכונות הפיזיקליות של התאים והכנסתו לשימוש ככלי דיאגנוסטי בבתי חולים ייעל את איבחון המחלה והטיפול בה. בטכנולוגיה הנוכחית מבחנים אלו נחשבים יקרים מאוד ובתי החולים לא יכולים לאפשר את כניסת מבחנים אלו לשימוש באופן שוטף .
שיטות > מלקחיים אופטיים

מלקחיים אופטיים הם כלי אשר ביכולתו להפעיל כוח מושך או דוחה על ידי מיקוד לייזר. 
מלקחיים אופטיים יכולים להוות כלי יעיל לזיהוי מחלת המלריה. המלקחיים מותחים את התאים על ידי הפעלת כוחות בסקאלה הפיקומטרית (פיקוניוטון) וניתן לזהות את השוני במתח התאים הבריאים לעומת התאים המודבקים במלריה. התאים הבריאים גמישים וניתן למתוח אותם על ידי המלקחיים האופטיים, בניגוד לכך התאים המודבקים במלריה אינם גמישים ולא ניתן למתוח אותם ובגלל חוסר הגמישות הזו תאים אלו לא יכולים לעבור ביעילות בנימים של החולה המודבק.
ראו גם

ננוטכנולוגיה
ביומכניקה
ננו-מכניקה
מיקרוסקופ כח אטומי
מלקחיים אופטיים
ננוטופוגרפית פני שטח להכוונת תאים
שכפול עצמי
ננוטופוגרפית פני שטח להכוונת תאים
הערות שוליים

↑  Chen J.; (2014 Apr 6). "Nanobiomechanics of living cells: a review.". doi: 10.1098/rsfs.2013.0055. PMID 24748952.
↑  Kuo-Kang Liu and Michelle L. Oyen; (21 February 2014). "Nanobiomechanics of living materials.". doi: 10.1098/rsfs.2014.0001. http://rsfs.royalsocietypublishing.org/content/4/2/20140001.full.
↑  Hu Zhang1,Sheng Dai,Jingxiu Bi and Kuo-Kang Liu; (27 July 2011). "Biomimetic three-dimensional microenvironment for controlling stem cell fate". doi:10.1098/rsfs.2011.0035. PMID 23050083.
↑  Radmacher M; (1997 Mar-Apr). "Measuring the elastic properties of biological samples with the AFM.". PMID 9086372
↑  Stolz M. et al.; (1 February 2009). "Early detection of aging cartilage and osteoarthritis in mice and patient samples using atomic force microscopy..". doi:10.1038/nnano.2008.410. PMID 19265849
↑  The Feel of Cancer Cells | MIT Technology Review
הדגמת אופן פעולתו של מיקרוסקופ AFM.
בית הכנסת האשכנזי ברוסה

| --- | --- |

מבנה בית הכנסת האשכנזי ברוסה אשר ב-2018 שימש כמועדון נוער ובו חדר תפילה
 מידע כללי
 סוג:  בית כנסת
 כתובת:  כיכר ד"ר מוּסְטָקוֹב 4
 מיקום:  רוסה
 מדינה:  בולגריה
 נוסח תפילה:  נוסח אשכנז
 הקמה ובנייה
 תקופת הבנייה:  ?–1927
 תאריך פתיחה רשמי:  1927 
 מידות
 קומות:  2
 קואורדינטות:  43°50′45″N 25°57′13″E﻿ / ﻿43.84583°N 25.95361°E﻿ / 43.84583; 25.95361
  (למפת בולגריה מוגדלת) סופיה פלובדיב וארנה בורגס פלבן סטארה זאגורה טורקיה יוון מקדונ. הצפו.  סרביה רומניה הים השחור בית הכנסת האשכנזי ברוסה(למפת בולגריה רגילה) סופיה פלובדיב וארנה בורגס פלבן סטארה זאגורה טורקיה יוון מקדונ. הצפו.  סרביה רומניה הים השחור בית הכנסת האשכנזי ברוסה
 
בית הכנסת האשכנזי ברוסה היה בית כנסת אשר פעל בעיר רוסה בבולגריה מ-1927 ועד 1950 ומראשית המאה ה-21 משמש כמועדון נוער לקהילה היהודית ובו חדר תפילה.
היסטוריה

קהילה יהודית ספרדית מתועדת ברוסה החל מהמחצית השנייה של המאה ה-18. לאחר המלחמה העות'מאנית-רוסית (1806–1812) מתועדת לראשונה קהילה אשכנזית קטנה. בעוד שהיהודים הספרדים התגוררו ברובם בשכונת חצר במרכז העיר, האשכנזים התגוררו בחלקים שונים של רוסה. בראשית המאה ה-20 נכללה קהילת רוסה ברשימת 34 הקהילות המאורגנות בממלכת בולגריה, מנתה 4,300 נפשות וכ-15% מהם היו אשכנזים. רוסה וסופיה היו שתי הערים היחידות בממלכת בולגריה בהן הכירו השלטונות רשמית בקיום קהילה אשכנזית נפרדת. בתקופת בין המלחמות היו ראשי הקהל האשכנזי אלברט איצקוביץ, מוריס אייזנברג וישראל בן יעקב. עם פרוץ מלחמת העולם השנייה נמנו ברוסה 3,000 יהודים. מרבית יהודי רוסה עלו לישראל לאחר הקמתה. ב-1949 נמנו ברוסה 452 יהודים וב-2004 מנתה הקהילה 200 נפשות.
המבנה

בית הכנסת האשכנזי הוקם ב-1927 באזור שכונה "השוק האמריקאי" והיה בן שתי קומות. במקום פעל גם תא של התנועה הציונית בבולגריה. בראשית שנות ה-50 של המאה ה-20 לאחר העלייה ההמונית לישראל פסקה הפעילות בבית הכנסת, והמבנה שימש לאולם ספורט של הרשות המקומית. בראשית המאה ה-21 שוקם המבנה בסיוע "ארגון שלום" שהוא ארגון הגג של יהודי בולגריה ושימש כמועדון נוער קהילתי ובו גם חדר תפילה קטן.
הערות שוליים

↑  חיים קשלס, היהודים בבולגריה בעשרים השנים הראשונות לאחר שחרורה מעול העותומנים (1878-1898), בתוך:אנציקלופדיה גלויות-יהדות בולגריה, ירושלים, 1967, עמוד 65.
↑  אלברט רומנו, תקנון הקהילות והקונסיסטוריון, בתוך: אנציקלופדיה של גלויות-יהדות בולגריה, ירושלים, 1967, עמוד 439.
↑  הקהילה היהודית ברוסה, באתר jewishvirtuallibrary (באנגלית).
1 2  צבי קרן, הקהילה היהודית ברוסה, באתר "כולנו בולגרים".
↑  .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, pages 88-89.
בית הספר איסטמן למוזיקה

| --- | --- |

 קונסרבטוריון
 על שם:  ג'ורג' איסטמן 
 תקופת הפעילות:  1921–הווה (כ־103 שנים) 
 תלמידים
 :  900 
 מיקום
 מדינה:  ארצות הברית ארצות הברית
 קואורדינטות:  43°09′28″N 77°36′05″W﻿ / ﻿43.157675°N 77.601438888889°W﻿ / 43.157675; -77.601438888889
 www.esm.rochester.edu
  (למפת ניו יורק מוגדלת) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהבית הספר איסטמן למוזיקה(למפת ניו יורק רגילה) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהבית הספר איסטמן למוזיקה
 
בית הספר איסטמן למוזיקה (ידוע בקיצור גם כ"איסטמן") הוא קונסרבטוריון למוזיקה בארצות הברית. איסטמן הוא בית הספר המקצועי למוזיקה של אוניברסיטת רוצ'סטר, בעיר רוצ'סטר במדינת ניו יורק. בית הספר נחשב לאחד ממוסדות המוזיקה היוקרתיים בעולם בתחום המוזיקה לצד ג'וליארד בניו יורק ומכון קרטיס למוזיקה בפילדלפיה, הודות למחויבות שלו לאמות המידה הגבוהות ביותר של מנהיגות ומצוינות מוזיקליות. בית הספר איסטמן נוסד בשנת 1921 על ידי התעשיין והנדבן ג'ורג' איסטמן, מייסד חברת איסטמן קודאק.
היסטוריה

אלף קלינגנברג, פסנתרן נורווגי בעל שם, היה המנהל הראשון של בית הספר. בשנת 1924 החליף אותו המלחין הווארד הנסון, שרישומו על התפתחות בית הספר היה רב מאוד. הנסון כיהן בתפקידו במשך עשרות בשנים ומעורבותו באיסטמן נמשכה גם לאחר פרישתו. עם פרישתו של הנסון, נכנס לתפקיד וולטר הנדל, שכיהן כמנהל משנת 1964 עד 1972. בשנה זו נכנס לתפקיד כמנהל בפועל דניאל פטרילאק, ובשנת 1973 החליף אותו רוברט פרימן. פרימן כיהן כמנהל משנת 1973 עד 1996. את מקומו תפס בשנת 1996-97 ג'יימס אנדרקופלר, כמנהל בפועל, ומשנת 1997 עד 2006 כמנהל. מאפריל 2006 עד 2007 המנהל היה ג'אמאל רוסי והחל מ-2007 דאגלס לורי (Douglas Lowry).
איסטמן מציע לימודי תואר ראשון בתחומים הבאים:
לימודי נגינה
קומפוזיציה
ג'אז ואמצעים מודרניים
חינוך מוזיקלי
אמנויות המוזיקה
תאוריה של המוזיקה
לימודי תואר שני (M.A.):
קומפוזיציה
אתנומוזיקולוגיה
חינוך מוזיקלי
הוראת תאוריה של המוזיקה
מוזיקולוגיה (תוכנית משולבת לתואר שני ושלישי)
תאוריה (תוכנית משולבת לתואר שני ושלישי)
לימודי תואר שני (M.M) מאסטר למוזיקה:
קומפוזיציה
ניצוח (מקהלות)
מוזיקה עתיקה (בדגש על כלי פריטה היסטוריים)
לימודי ג'אז ואמצעים מודרניים (בדגש על ביצוע או על כתיבה)
חינוך מוזיקלי
אופרה (ביצוע)
אופרה (בימוי)
ביצוע וספרות (אינסטרומנטלי, ווקאלי או הכפלת כלי נשיפה מעץ)
ליווי בפסנתר ומוזיקה קאמרית
לימודי דוקטורט (Ph.D) במקצועות:
קומפוזיציה
חינוך מוזיקלי
מוזיקולוגיה
תאוריה
לימודי דוקטורט למוזיקה (D.M.A.) במקצועות:
קומפוזיציה
ניצוח (מקהלה, תזמורת או הרכב כלי נשיפה)
מוזיקה עתיקה, דגש על כלי פריטה היסטוריים
לימודי ג'אז ואמצעים מודרניים
חינוך מוזיקלי
ביצוע וספרות (אינסטרומנטלי או ווקאלי)
ליווי בפסנתר ומוזיקה קאמרית
בסגל המורים של בית ספר איסטמן יותר מ-130 מורים, ביניהם מבצעים, מלחינים, מנצחים, חוקרים ומחנכים בעלי שם עולמי. נוסף להם, מוזיקאים נודעים באים מדי שנה לבית הספר לכיתות אמן ולהרצאות אורח ואף מצטרפים כאורחים לסגל המורים.
מורים ידועים

סמיואל אדלר, קומפוזיציה
פדריקו אגוסטיני, כינור
לאונרדו דה לורנזו, חליל
דוד קרייגהד, עוגב
פרנק גלייזר, פסנתר
מנדי רודן, כינור
הרולד גליסון, עוגב
קנת גרנט, קלרינט
עמנואל בלבן, פסנתר, אופרה
ביוסטרטיגרפיה

ביוסטרטיגרפיה (באנגלית: Biostratigraphy) היא ענף סטרטיגרפיה המתמקד בקורלציה והקצאת גילאים יחסיים של שכבות סלע על ידי שימוש במכלולי המאובנים הכלולים בהן. המטרה העיקרית של ביוסטרטיגרפיה היא קורלציה, המדגימה כי אופק (מרבץ גאולוגי) מסוים בקטע גאולוגי אחד מייצג את אותו פרק זמן כמו אופק אחר בקטע אחר. מאובנים בתוך שכבות אלה שימושיים מכיוון שמשקעים בני אותו גיל יכולים להיראות שונים לחלוטין, בשל שינויים מקומיים בסביבת המשקעים. לדוגמה, חלק אחד עשוי להיות מורכב מחרסית וחוואר, בעוד שחלק אחר מכיל יותר אבני קירטון גיריות. עם זאת, אם מיני המאובנים שתועדו דומים, סביר להניח ששני המשקעים התרבדו (מלשון ריבוד, סטרטיגרפיה) בערך באותו זמן. במצב אידיאלי משמשים מאובנים אלו לסייע בזיהוי אזורי ביולוגיה ייחודיים, שכן הם מהווים את יחידות הביוסטרטיגרפיה הבסיסיות ומגדירים פרקי זמן גאולוגיים על סמך מיני המאובנים שנמצאו בכל חלק.
מושגים בסיסיים של עקרונות ביו-סטרטיגרפיים הוצגו לפני מאות שנים, עד לתחילת המאה ה-19. המדען והבישוף הדני ניקולאוס סטנו היה אחד הגאולוגים הראשונים שזיהו ששכבות הסלע מצייתות לעקרון הסופרפוזיציה. עם ההתקדמות במדע ובטכנולוגיה, עד המאה ה-18 התקבלה ההנחה שמאובנים הם שרידים של מינים שמתו והשתמרו בתוך הסלע. השיטה הייתה מבוססת היטב לפני שצ'ארלס דרווין הסביר את המנגנון מאחוריה – אבולוציה. המדענים ויליאם סמית, ז'ורז' קיווייה ואלכסנדר ברוניאר הגיעו למסקנה שמאובנים העידו על סדרה של אירועים כרונולוגיים, המבססים שכבות סלע כסוג כלשהו של יחידה שנקראה מאוחר יותר ביו-זון.
מדענים החלו לקשר את השינויים בשכבות ובאזורים ביולוגיים לתקופות גאולוגיות שונות, תוך קביעת גבולות ותקופות זמן שהן מתרחשים שינויים בבעלי חיים גדולים. בשלהי המאה ה-18 זכו תקופות הקמבריון והקרבון להכרה בין-לאומית בשל ממצאים אלה.
בתחילת המאה ה-20, התקדמות הטכנולוגיה נתנה למדענים את היכולת לחקור רדיואקטיביות. באמצעות מתודולוגיה זו, מדענים הצליחו לקבוע את הזמן הגאולוגי, את הגבולות של העידנים השונים (פלאוזואיקון, מזוזואיקון, קנוזואיקון) והתקופות השונות (קמבריון, אורדוביק, סילור) דרך האיזוטופים שנמצאו בתוך מאובנים באמצעות תיארוך רדיואקטיבי.
השימושים הנוכחיים של המאה ה-21 בביוסטרטיגרפיה כרוכים בפרשנויות גיל של שכבות סלע, המשמשות בעיקר את תעשיות הנפט והגז לעבודה בקידוח והקצאות משאבים.
בונה השונית הראשון הוא מאובן אינדקס עולמי עבור הקמבריון התחתון
מאובנים כבסיס לחלוקה סטרטיגרפית

מכלול מאובנים שימש באופן מסורתי כדי לקבוע את משך התקופות. מכיוון שנדרש שינוי גדול בפאונה כדי לגרום לסטרטיגרפים הראשונים ליצור תקופה חדשה, רוב התקופות שאנו מכירים כיום מסתיימות באירוע הכחדה גדול או בתחלופה של מיני בעלי חיים.
מאובנים כבסיס לחלוקה סטרטיגרפית > מושג השלב

שלב הוא תת-חלוקה עיקרית של שכבות עוקבות. כל אחת נושאת מכלול ייחודי של מאובנים. ניתן להגדיר שלבים כקבוצה של שכבות המכילות את אותם מכלול מאובנים עיקריים. הפלאונטולוג הצרפתי אלסיד ד'אורביני (Alcide d'Orbigny) המציא את המושג הזה. הוא קרא לשלבים על שם יישובים גאוגרפיים עם קטעים טובים במיוחד של שכבות סלע הנושאים את המאובנים האופייניים עליהם מבוססים השלבים.